नासिक रोड रेलवे स्टेशन
नासिक रोड रेलवे स्टेशन (स्टेशन कोड: NK) भारतीय राज्य महाराष्ट्र के नासिक जिले में नासिक शहर, नासिक रोड और आसपास के क्षेत्रों को रेल सेवा मुहैया कराने वाला एक रेलवे स्टेशन है। यह नासिक का मुख्य रेलवे स्टेशन है। यह भारत के सबसे व्यस्त रेलवे स्टेशन में से एक है। यह मुंबई-दिल्ली, मुंबई-कोलकाता मुख्य लाइन पर स्थित है। यह A1 श्रेणी का रेलवे स्टेशन है। यह मध्य रेलवे के भुसावल मंडल के अंतर्गत आता है। इस रेलवे स्टेशन पर लगभग 300 ट्रेनें रुकती हैं। इस रेलवे स्टेशन से प्रतिदिन लगभग 2,00,000 लोग यात्रा करते हैं। यह भारत के सबसे स्वच्छ रेलवे स्टेशन में से एक है। नासिक रोड रेलवे स्टेशन भारतीय रेलवे के शीर्ष सौ बुकिंग स्टेशनों में से एक है।